Die munisipale bestuurder van die Moqhaka plaaslike munisipaliteit in die Vrystaat, is in die moeilikheid oor riool, en hy staar nou strafregtelike klagtes in die gesig.
Die klag is by die polisiestasie op Kroonstad aanhangig gemaak ten opsigte van die munisipaliteit se oortreding van die Nasionale Waterwet, die Nasionale Omgewingsbestuurswet en bowenal artikel 24 van die Grondwet wat bepaal dat elke mens die reg tot ŉ omgewing het wat nie skadelik tot sy welsyn of gesondheid is nie.